ગુજરાત વિધાનસભાની ચૂંટણી ૨૦૧૭ અંતર્ગત ૧૩૩-ગરબાડા વિધાનસભા બેઠક ઉપર કોંગ્રેસ તરફથી ૧૩૩-ગરબાડા વિધાન સભા મતવિસ્તારના કોંગ્રેસના ધારાસભ્ય ચંદ્રિકાબેન બારીયાની ફરી વખત પસંદગી કરવામાં આવતા અને તેમને મેન્ડેડ આપતા આજરોજ બપોરે ૧૨:૧૫ કલાકે કોંગ્રેસના ધારાસભ્ય ચંદ્રિકા બેન છગનભાઈ બારીયા કોંગ્રેસના હોદ્દેદારો તેમજ કોંગ્રેસના નાનામોટા કાર્યકર્તાઓને સાથે રાખી તેમના હજારો સમર્થકોની વિશાળ જનમેદનીની રેલી સાથે વાજતે ગાજતે ૧૩૩-ગરબાડા વિધાનસભા બેઠકના કોંગ્રેસ પક્ષના ઉમેદવાર તરીકે ઉમેદવારી પત્ર ભરવા ગયા હતા અને ગરબાડા મામલતદાર ઓફિસ ખાતે ચૂંટણી અધિકારી સમક્ષ તેમનું ઉમેદવારી પત્ર રજૂ કરી ૧૩૩-ગરબાડા વિધાનસભા બેઠકના કોંગ્રેસ પક્ષના ઉમેદવાર તરીકે તેમની ઉમેદવારી નોંધાવી છે. ઉમેદવારી પત્ર ભરવા જતી વખતે ધારાસભ્ય ચંદ્રિકાબેન બારીયાનું ગરબાડા નગરમાં લોકો દ્વારા ઠેરઠેર અભિવાદન કરવામાં આવ્યું હતું.